
                    PARLAMENTUL  ROMÂNIEI

                                     CAMERA DEPUTAŢILOR
	COMISIA JURIDICĂ, DE  DISCIPLINĂ  ŞI IMUNITĂŢI
	                           Bucureşti, 3 martie 2015
            Nr. Pl-x  6/2015


                                               RAPORT

asupra

propunerii legislative pentru completarea art.2 din Legea nr.73/1993 pentru înfiinţarea, organizarea şi funcţionarea Consiliului Legislativ

În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru completarea art.2 din Legea nr.73/1993 pentru înfiinţarea, organizarea şi funcţionarea Consiliului Legislativ, trimisă cu adresa nr. Pl.x. 6 din 18 februarie 2015, înregistrată cu nr. 4c-11/186 din 19 februarie 2015.
Camera Deputaţilor este Cameră decizională, în conformitate cu dispoziţiile art.75 alin.(1) din Constituţia României, republicată, şi ale art. 92 alin. (8) pct.2 din Regulamentul Camerei Deputaţilor, republicat, cu modificările şi completările ulterioare.

Propunerea legislativă are ca obiect de reglementare completarea atribuţiilor Consiliului Legislativ cu o nouă atribuţie – aceea de a analiza iniţiativele legislative ale parlamentarilor, la cererea acestora, înainte de depunerea lor în Parlament, şi de a face observaţii şi recomandări menite să îmbunătăţească forma şi conţinutul respectivelor documente.

Consiliul Legislativ a avizat negativ iniţiativa legislativă, conform adresei cu nr. 1073 din 29 septembrie 2014, considerând că atribuţia Consiliului Legislativ propusă prin proiectul de act normativ excede cadrului constituţional reglementat la art.79 alin.(1) teza întâi din Legea fundamentală, dar şi spiritului general al Legii nr.73/1993.

Guvernul României, conform punctului de vedere transmis cu adresa nr.243/DRP din 19 februarie 2015, nu susţine adoptarea acestei propuneri legislative.
În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat iniţiativa legislativă în şedinţa din data de 3 martie 2015.

Deputaţii Comisiei juridice, de disciplină şi imunităţi au fost prezenţi la şedinţă conform listei de prezenţă.

În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, un raport de respingere a propunerii legislative pentru completarea art.2 din Legea nr.73/1993 pentru înfiinţarea, organizarea şi funcţionarea Consiliului Legislativ, considerând că atribuţia Consiliului Legislativ propusă prin proiectul de act normativ excede cadrului constituţional reglementat la art.79 alin.(1) teza întâi din Legea fundamentală, dar şi spiritului general al Legii nr.73/1993.
Propunerea legislativă face parte din categoria legilor organice, fiind incidente prevederile art. 79 alin.(2) din Constituţia României, republicată.

                   VICEPREŞEDINTE,                                      SECRETAR,

             CIPRIAN NICOLAE NICA                   GABRIEL ANDRONACHE
Consilier parlamentar,





Avizat, Şef serviciu,
Rodica Penescu

